Milyen Koós harcsázó botot válassz kuttyogatáshoz?
Kuttyogatáshoz mindenképp rövid, 2 méter körüli vagy rövidebb botot válassz. Népszerűek az üvegszálas végű botok, mint például az Ugly Stick márka, amiknek az utolsó 30-40 centije üvegszálból készült, rugalmas, jól mutatja a kapást, de a bottest többi része karbon, így bírja a nagy harcsák fárasztását is könnyű botsúly mellett.
hu
Milyen az ideális harcsázó bot nyele?
Mivel a sűrű harcsanyálka eltávolítása a bottestről nem egyszerű, ezért a legnépszerűbbek az EVA szivacsből készült nyelű harcsázó botok.
hu
Milyen botot válassz behúzós harcsázáshoz?
Behúzós módszerhez gyakran hosszabb, 3 méteres vagy afeletti botot használnak, mivel a botot függőlegesen állítják fel az állványra és minél hosszabb a zsinór levegőben levő része, annál kevésbé kap bele a sodrás, uszadékok stb.
hu
Milyen harcsázó botot válassz harcsapergetéshez?
Míg a harcsapergető bot dobósúlyát főként a műcsali súlya határozza meg (minél nagyobb műcsalival horgászol, annál nagyobb dobósúlyú botot válassz harcsázni), a bot hosszát érdemes a körülményekhez választani. Vertikális csónakos pergetéshez bőven elegendő a 2 méter körüli bot, de parti harcsapergetéshez  - főleg, ha akadós, köves a part - felmehetünk akár két és fél méterig is.
hu